Paterna instal•la dues calderes de biomassa en el Poliesportiu de La Canyada
08/02/2016

# Paterna instal•la dues calderes de biomassa en el Poliesportiu de La Canyada

[![El regidor, José Manuel Mora durant la seua visita al Poliesportiu de la Canyada](/images/noticias/2016/02/calderas.jpg)](/images/noticias/2016/02/calderas.jpg)

08.02.2016

Les noves calderes, en les quals l'Ajuntament ha invertit 45.000€, substitueixen a les dues calderes de gasoil que estaven al final de la seua vida útil

L'Ajuntament de Paterna ha començat la instal•lació de dues calderes de biomassa en el Poliesportiu de La Canyada. Els nous dipòsits, que substitueixen a les dues calderes de gasoil que hi havia fins ara, permetran una major economia en el consum d'energia i faran completament sostenible a aquesta instal•lació esportiva, que també compta amb panells solars.

El regidor d'Educació, Esports i Joventut, José Manuel Mora ha destacat l'aposta del nou equip de govern per les energies renovables i el reciclatge al mateix temps que ha incidit en els avantatges, tant economies com mediambientals del canvi realitzat, que ha suposat una inversió de 45.000 euros i que permetrà al poliesportiu ser més eficient i més ecològic, ja que funcionen amb combustibles naturals.

Referent a açò, Mora ha explicat que les anteriors calderes de gasoil tenien ja 14 anys i estaven ja al final de la seua vida útil.

Finalment, el regidor ha recordat que aquesta actuació forma part del pla de millora de les instal•lacions esportives municipals que està escometent l'Ajuntament de Paterna des de l'Àrea d'Esports i en les quals es troben, entre altres coses, la substitució de la gespa artificial i la millora del frontó de la Ciutat Poliesportiva Municipal o la rehabilitació de l’Esport a Paterna.